■ 
174 ARISTOTELIS 
cum ceteris piscibus iidem sunt, specie autem dif¬ 
ferunt. Alii quoque priuatim omnino naturam 
quandam nacti sunt. Nam feminae sunt sine vllo 
mari. Itaque ex his generantur talia, qualia in 
auibus irrita, quae Graeci hypenemia, quasi a 
vento concepta, dicunt. Haec igitur, quae ab aui¬ 
bus eduntur, inutilia ad generandum omnia sunt: 
natura enim sola oui absoluendi circumscribitur 
potestate: nisi alio quopiam modo maris vis com¬ 
municetur : qua de re exactius in sequentibus dice¬ 
tur. Euenit autem, vt ex piscium quorundam ouis, 
sine maris opera natis, partim sine maris quoque, 
partim non sine maris opera animalia generentur: 
cuius rei item modum postea declarabimus. Si¬ 
milis enim paene horum atque auium ratio est. Ex 
iis autem, quae sponte aut in animalibus aut in 
terra aut in plantis aut horum partibus oriuntur, 
marique atque femina discreta sunt, gignitur qui¬ 
dem aliquid, sed non idem atque imperfectum; vt 
ex pediculis lendes, e museis et e papilionibus (pu¬ 
licibus vulgo ) ouorum specie vermes: ex quibus 
neque parentum genus instauratur, neque aliud 
animal, sed talia duntaxat existunt. Primum igi¬ 
tur de coitu dicendum est, et quaenam genera coe¬ 
ant : deinde de aliis, quae aut proprias aut com¬ 
munes naturas nacta sunt. 
